KOMISIJOS ATASKAITA EUROPOS PARLAMENTUI IR TARYBAI ATSIEJIMO ĮGYVENDINIMO PAŽANGA /* COM/2013/0617 final */





KOMISIJOS ATASKAITA EUROPOS PARLAMENTUI IR TARYBAI ATSIEJIMO ĮGYVENDINIMO PAŽANGA 1. Įžanga Pradėjus 2003 m. reformą, tiesioginės išmokos palaipsniui atsiejamos nuo ūkininkų gamybos sprendimų, taip ES žemės ūkis geriau orientuojamas į rinką ir didinamas jo konkurencingumas. Kita vertus, aplinkosaugos ir socialiniais sumetimais palikta tam tikrų ribotų galimybių teikti susietąją paramą, atsižvelgiant į poreikį užtikrinti sklandesnį prisitaikymo procesą ir į žemės ūkio vaidmenį tiekiant viešąsias gėrybes ir visoje ES išlaikant tvarų ūkininkavimą[1]. Prie BŽŪP reformos patikrinimo pasiūlymų pridėtame poveikio vertinime analizuotas 2003 m. reformos poveikis ir apsvarstytos trys galimos tolesnės priemonės siekiant konkurencingesnio žemės ūkio: a) status quo, b) visiškas atsiejimas, c) tikslinis atrankinis atsiejimas. Analizė patvirtino, kad naudinga dar labiau orientuotis į rinką, tačiau kartu įvardijo tam tikruose regionuose kylančią riziką, visų pirma ekstensyviosios karvių žindenių veislininkystės ir avienos sektoriuose, kuriuose iš dalies susietą paramą galėtų būti tikslinga išlaikyti visų pirma aplinkosaugos sumetimais[2]. Toks požiūris atspindėtas vėliau parengtame Tarybos reglamente[3]. Pirmininkaujančios valstybės narės galutiniame kompromisiniame pasiūlyme dėl BŽŪP reformos patikrinimo pasiūlymų[4] įtrauktas toks pareiškimas: „Komisija pareiškia, kad iki 2012 m. gruodžio 31 d. parengs Tarybai ataskaitą dėl padėties patikrinimo įgyvendinimo, visų pirma dėl pažangos įgyvendinant atsiejimą.“ Toliau parodoma, kaip laikomasi šio įsipareigojimo, pateikiami faktai apie naujausius atsiejimo proceso etapus ir jie kiekybiškai įvertinami nurodant atitinkamą tiesioginių išmokų dalį. 2. 2009 paraiškų teikimo metai. Atsiejimo įgyvendinimo padėtis Įgyvendinant 2003 m. reformą ir siekiant atsieti paramą smarkiai pasistūmėta buvo jau 2009 paraiškų teikimo metais: apskritai visa bendroji tiesioginių išmokų suma (t. y. iki moduliavimo)[5], kurią buvo galima skirti atsietosioms išmokoms ES 27, sudarė 86 % – kai kuriose valstybėse narėse ji siekė beveik 100 %, o kai kuriose tik 69 %. Po BŽŪP reformos patikrinimo parengto Tarybos reglamento Nr. 73/2009 2 konstatuojamojoje dalyje daroma išvada, kad atsižvelgiant į patirtį, įgytą įgyvendinant [2003 m. reformą], visų pirma reikia patikslinti tam tikrus paramos mechanizmo elementus. Visų pirma turėtų būti pratęstas tiesioginės paramos atsiejimo laikotarpis […]. Toliau apibendrinami tuomet sutarti atsiejimo etapai ir per juos atsietos paramos dydžiai. 3. Atsiejimo etapai, dėl kurių nuspręsta dar iki BŽŪP reformos patikrinimo Pirmiausia verta priminti, kad Tarybos reglamento (EB) Nr. 1782/2003 10c skyriuje nurodytą pagalbą tabakui jau prieš BŽŪP reformos patikrinimą buvo numatytą teikti tik iki 2009 paraiškų teikimo metų imtinai. Visa bendroji suma, kurią buvo galima skirti susietajai pagalbai už tabako auginimą 2009 paraiškų teikimo metais, sudarė 321 mln. EUR. Nuo kitų metų 50 % visos bendrosios sumos tabakui, įtrauktos į tiek atsietosioms, tiek susietosioms išmokoms skirtą tiesioginių išmokų paketą, buvo skirta kaip Bendrijos parama už priemones tabaką auginančiuose regionuose pagal kaimo plėtros programas. Kita dalis buvo įtraukta į bendrosios išmokos schemą (BIS), t. y. buvo atsieta. 4. BŽŪP reformos patikrinimas. Susietosios paramos schemų įtraukimas į bendrosios išmokos schemą / vienkartinės išmokos už plotus schemą (BIS / VIPS) 4.1. Sutartas susietosios paramos įtraukimas į BIS / VIPS po BŽŪP reformos patikrinimo Po BŽŪP reformos patikrinimo Tarybos reglamento (EB) Nr. 73/2009 XI priede išvardytos susietosios paramos schemos, kurias valstybės narės turėjo įtraukti į bendrosios išmokos schemą arba vienkartinės išmokos už plotus schemą vėliausiai 2012 paraiškų teikimo metais. Terminai || Susietosios paramos schema || Teisinis pagrindas (susietosios paramos) || Susijusios valstybės narės || Bendroji suma, kurią valstybės narės galėjo skirti 2009 m. (mln. EUR) 2010 m. || Specialioji priemoka už kietųjų kviečių kokybę || Reglamento (EB) Nr. 1782/2003 IV antraštinės dalies 1 skyrius || EL, ES, FR, IT, AT, PT || 127, 600 2010 m. || Išmoka už pasėlių plotą, įskaitant papildomą išmoką už kietuosius kviečius tradicinėse zonose || Reglamento (EB) Nr. 1782/2003 IV antraštinės dalies 10 skyrius || ES, FR || 1 583,561 2010 m. || Parama už alyvmedžių giraites || Reglamento (EB) Nr. 1782/2003 IV antraštinės dalies 10b skyrius || ES || 103,140 2010 m. || Parama už apynių plotus || Reglamento (EB) Nr. 1782/2003 IV antraštinės dalies 10d skyrius || FR, AT, SI (DE[6]) || 0,274 Vėliausiai 2012 m. || Priemoka už baltyminius augalus || Reglamento (EB) Nr. 73/2009 IV antraštinės dalies 1 skyriaus 3 skirsnis || Visa ES 15 || 77,796 Vėliausiai 2012 m. || Specialioji išmoka už ryžius || Reglamento (EB) Nr. 73/2009 IV antraštinės dalies 1 skyriaus 1 skirsnis || EL, ES, FR[7], IT, PT || 179,910 Vėliausiai 2012 m. || Išmoka už riešutų plotą || Reglamento (EB) Nr. 73/2009 IV antraštinės dalies 1 skyriaus 4 skirsnis || BE, DE, EL, ES, FR, IT, LU, NL, AT, PT, SI, UK || 96,622 Vėliausiai 2012 m. || Pagalba gamybai krakmolinių bulvių augintojams || Reglamento (EB) Nr. 73/2009 IV antraštinės dalies 1 skyriaus 2 skirsnis || DK, DE, ES, FR, NL, AT, FI, SE || 116,867 Vėliausiai 2012 m. || Pagalba už sėklą || Reglamento (EB) Nr. 73/2009 IV antraštinės dalies 1 skyriaus 5 skirsnis || BE, EL, ES, FR, IT, NL, PT, FI || 30,923 Vėliausiai 2012 m. || Išmokos už galvijieną, išskyrus priemoką priemokai už karves žindenes || Reglamento (EB) Nr. 73/2009 53 straipsnis || BE, DK, ES, FR, NL, AT, PT, FI, SE, SI || 471,883 2012 m. || Pereinamojo laikotarpio išmoka už minkštuosius vaisius || Reglamento (EB) Nr. 73/2009 IV antraštinės dalies 1 skyriaus 9 skirsnis || BG, HU, LV, LT, PL || 12,213 IŠ VISO || 2 800,789 Be to, po BŽŪP reformos patikrinimo buvo nuspręsta nuo 2010 paraiškų teikimo metų panaikinti susietąją pagalbą už energetinius augalus. Visa bendroji suma, kurią buvo galima skirti šioms išmokoms 2009 m., buvo 90 mln. EUR. Galiausiai reikia paminėti, kad Tarybos reglamento (EB) Nr. 73/2009 XI priede taip pat numatyta nuo 2012 m. į BIS / VIPS įtraukti 187 mln. EUR, panaikinus tris rinkos priemones: paramą už sausųjų pašarų perdirbimą[8], paramą už pluoštinių linų ir kanapių perdirbimą[9] ir priemoką už bulvių krakmolą[10]. 4.2. Neprivalomas susietosios paramos įtraukimas į BIS / VIPS po BŽŪP reformos patikrinimo Reglamento (EB) Nr. 73/2009 51 straipsnio 1 dalyje leidžiama valstybėms narėms, kurios pagal Reglamento (EB) Nr. 1782/2003 64 straipsnio 2 dalį nusprendė skirti išmokas avienos ir ožkienos sektoriuose ir (arba) priemoką už karves žindenes, toliau skirti šias išmokas. Jos taip pat gali nuspręsti nustatyti nacionalinių viršutinių ribų komponento dalį, kuri turi būti naudojama skiriant mažesnes išmokas, nei pagal Reglamento (EB) Nr. 1782/2003 64 straipsnio 2 dalį nustatyta riba, arba jų nebeskirti. Tuo remdamosi susijusios valstybės narės priėmė toliau nurodytus sprendimus. Terminai || Susietosios paramos schema || Teisinis pagrindas (susietosios paramos) || Susijusios valstybės narės || Priimtas sprendimas || Bendroji suma, kurią valstybės narės galėjo skirti 2009 m. susietajai paramai (mln. EUR) 2010 m. || Išmokos už avieną ir ožkieną || Reglamento (EB) Nr. 73/2009 52 straipsnis || ES || Visiškai atsieti || 239,294 2010 m. || Išmokos už avieną || Reglamento (EB) Nr. 73/2009 52 straipsnis || FR || Visiškai atsieti || 86,027 2010 m. || Priemoka už karves žindenes || Reglamento (EB) Nr. 73/2009 53 straipsnis || FR || 25 % atsieti ir sumažinti 25,19 mln. EUR specialiosios paramos finansavimą pagal 68 straipsnį[11] || 208,794 2010 m. || Išmokos už avieną ir ožkieną || Reglamento (EB) Nr. 73/2009 52 straipsnis || SI || Visiškai atsieti || 0,697 2012 m. || Išmokos už avieną ir ožkieną || Reglamento (EB) Nr. 73/2009 52 straipsnis || DK || Visiškai atsieti || 0,855 IŠ VISO || 535,667 Pagal tą patį straipsnį, jei valstybės narės visoms ar daliai išmokų už vaisius ir daržoves netaiko bendrosios išmokos schemos pagal Tarybos reglamento (EB) Nr. 1782/2003 68b straipsnį, jos gali nuspręsti: · arba toliau skirti išmokas, kol baigiasi jų taikymas[12], kaip numatyta Tarybos reglamente (EB) Nr. 1782/2003, · arba iki 2009 m. rugpjūčio 1 d. įtraukti šias išmokas į BIS, · arba iki 2009 m. rugpjūčio 1 d. skirti mažesnes išmokas, nei pagal Reglamento (EB) Nr. 1782/2003 68b straipsnį nustatyta riba. Pagal Tarybos reglamento (EB) Nr. 73/2009 128 straipsnį panašiomis galimybėmis galėjo naudotis ir VIPS taikančios valstybės narės. Pagal esamą atsiejimo planą, dėl kurio jau buvo sutarta įgyvendinant vaisių ir daržovių sektoriaus reformą, ir priėmus sprendimus po BŽŪP reformos patikrinimo, į BIS / VIPS buvo įtrauktos tokios sumos, kurias buvo galima skirti susietajai paramai 2009 m. Terminai || Susietosios paramos schema || Teisinis pagrindas (susietosios paramos) || Susijusios valstybės narės || Bendroji suma, kurią valstybės narės galėjo skirti 2009 m. ir kuri buvo atsieta (mln. EUR) 2011 m. || Parama pomidorų auginimui || Reglamento (EB) Nr. 73/2009 54 straipsnis || EL, ES, IT || 130,821 2012 m. || Parama pomidorų auginimui || Reglamento (EB) Nr. 73/2009 54 straipsnis || FR, PT || 20,684 2010 m. || Parama pomidorų auginimui || Reglamento (EB) Nr. 73/2009 128 straipsnis || SK || 0,174 2012 m. || Parama pomidorų auginimui || Reglamento (EB) Nr. 73/2009 128 straipsnis || SK, RO || 1,204 2010 m. || Parama kitų vaisių ir daržovių auginimui || Reglamento (EB) Nr. 73/2009 54 straipsnis || EL, ES || 111,653 2011 m. || Parama kitų vaisių ir daržovių auginimui || Reglamento (EB) Nr. 73/2009 54 straipsnis || FR, IT || 18,977 2011 m. || Parama kitų vaisių ir daržovių auginimui || Reglamento (EB) Nr. 73/2009 128 straipsnis || CY || 1,119 IŠ VISO || 284,632 5. Tebesančios susiejimo galimybės Kaip nurodyta pirmiau, valstybės narės, kurios po 2003 m. reformos nusprendė skirti išmokas avienos ir ožkienos sektoriuose ir (arba) priemoką už karves žindenes ir (arba) kurios į BIS arba VIPS neįtraukė visų arba dalies išmokų už vaisius ir daržoves, turėjo galimybę toliau skirti šias tokio paties arba mažesnio dydžio išmokas. Todėl 2012 m. tiesioginėms išmokoms šiuose sektoriuose vis dar buvo galima skirti toliau nurodytas sumas. Susietosios paramos schema || Teisinis pagrindas (susietosios paramos) || Susijusios valstybės narės || Bendroji suma, kurią valstybės narės galėjo skirti 2012 m. susietajai paramai (mln. EUR) Išmokos už avieną ir ožkieną || Reglamento (EB) Nr. 73/2009 52 straipsnis || PT, FI || 29,876 Priemoka už karves žindenes || Reglamento (EB) Nr. 73/2009 53 straipsnis || BE, ES, FR, AT, PT || 1 068,563 Parama kitų vaisių ir daržovių auginimui || Reglamento (EB) Nr. 73/2009 54 straipsnis || FR, IT || 33,875 Parama kitų vaisių ir daržovių auginimui || Reglamento (EB) Nr. 73/2009 128 straipsnis || CY || 3,359 IŠ VISO || 1 135,673 Be to, svarbus BŽŪP reformos patikrinimo rezultatas – valstybėms narėms suteikta galimybė pagal Tarybos reglamento 68 straipsnį panaudoti dalį jų VIII priede numatyto paketo, kad būtų galima skirti specialiąją paramą ūkininkams, be kita ko, susietųjų išmokų forma. Ši parama taip pat pakeitė (po pereinamojo laikotarpio, jeigu to pageidavo valstybės narės) ankstesnę galimybę valstybėms narėms pagal Tarybos reglamento (EB) Nr. 1782/2003 69 straipsnį naudoti iki 10 % nacionalinių viršutinių ribų komponento, atitinkančio kiekvieną nurodytą sektorių, jį įtraukiant į tiesiogines išmokas, kad galėtų skirti susietąsias išmokas už konkrečius ūkininkavimo metodus ir kokybiškos produkcijos gamybą atitinkamame sektoriuje. 2012 m. valstybės narės iš savo paketų pagal VIII priedą, visų pirma pagal Tarybos reglamento (EB) Nr. 73/2009 68 straipsnio 1 dalies a punkto i–iv papunkčius, b ir e punktus iš viso skyrė 1 202,257 mln. EUR specialiosios paramos susietosioms išmokoms, o susietajai pagalbai skirta suma pagal buvusį 69 straipsnį 2009 m. sudarė 473,534 mln. EUR. 2012 m. atsižvelgiant į atitinkamų valstybių narių (ES, EL, PT[13]) stojimo sutartį, specialiosioms išmokoms už medvilnę dar buvo galima skirti 269 mln. EUR. Be to, Ispanija vis dar turėjo 24 mln. EUR, kad penkerius metus galėtų skirti paramą cukrinių runkelių ir cukranendrių augintojams (2013-ieji yra paskutiniai penkerių metų laikotarpio metai). Apibendrinant, 2012 paraiškų teikimo metais, atsižvelgiant į BŽŪP reformos patikrinimą ir ankstesnes sektorių reformas, visa bendroji tiesioginių išmokų suma (t. y. iki moduliavimo)[14], kurią buvo galima skirti atsietosioms išmokoms ES 27, sudarė 94 %, o skirtingose valstybėse narėse ji sudarė nuo 77 % iki 100 %. [1] Žr. Pranešimą apie žemės ūkio politikos perspektyvas („Agricultural Policy Perspectives“) Nr. 1: „The CAP in perspective: from market intervention to policy innovation“, http://ec.europa.eu/agriculture/publi/app-briefs/01_en.pdf. [2] Žr. „CAP Health Check – Impact assessment Note No 3 on partially coupled support“, http://ec.europa.eu/agriculture/healthcheck/ia_annex/c3_en.pdf. [3] Tarybos reglamentas (EB) Nr. 73/2009 (OL L 30, 2009 1 31). [4] 2008 m. lapkričio 20 d. COD 16049/08 ir 2009 m. sausio 9 d. COD 5263/09 ADD 1. [5] Išskyrus tiesiogines išmokas POSEI ir Egėjo saloms. [6] Suma, kurią Vokietija galėjo skirti susietajai paramai už apynius, iki 2009 m. nebuvo atsieta, bet buvo perkelta į specialų paketą, kurį Vokietija galėjo naudoti, kad paremtų šį sektorių pagal bendrą bendro žemės ūkio rinkų organizavimo tvarką. [7] Suma, kurią buvo galima skirti susietajai pagalbai už ryžių auginimą Prancūzijos Gajanoje, buvo įtraukta į paketą, skirtą teikti pagalbai POSEI. [8] Numatyta Reglamento (EB) Nr. 1234/2007 II dalies I antraštinės dalies 4 skyriaus I skirsnio I poskirsnyje. [9] Numatyta Reglamento (EB) Nr. 1234/2007 II dalies I antraštinės dalies 4 skyriaus I skirsnio II poskirsnyje. [10] Numatyta Reglamento (EB) Nr. 1234/2007 95a straipsnyje. [11] Pagal Tarybos reglamento (EB) Nr. 73/2009 69 straipsnio 6 dalies b punktą valstybės narės gali surinkti lėšas, kurių reikia siekiant teikti 68 straipsnio 1 dalies a, b, c ir d punktuose nurodytą specialiąją paramą, taikydamos 53 straipsnyje nurodytų tiesioginių išmokų linijinį mažinimą. [12] 2011 paraiškų teikimo metai yra paskutiniai metai, kuriais galima naudoti didžiausią 50 % nacionalinių viršutinių ribų komponentą, atitinkantį paramą pomidorų auginimui; 2012 paraiškų teikimo metai yra paskutiniai metai, kuriais galima naudoti iki 75 % nacionalinių viršutinių ribų komponentą, atitinkantį paramą šviežių figų, šviežių citrusų vaisių, valgomųjų vynuogių, kriaušių, persikų ir nektarinų bei d'Ente veislės slyvų auginimui. [13] Bulgarijai skirta suma įtraukta į VIPS paketą. [14] Išskyrus tiesiogines išmokas POSEI ir Egėjo saloms.